Diari Oficial de la Generalitat Valenciana


Sumari del DOGV 6275, del 26-05-2010 (2010/5760)

RESOLUCIÓ d'11 de maig del 2010, del director de l'Institut Valencià d'Estadística, per la qual s'aclarixen les titulacions requerides per a optar a les beques de modalitat A, perfil 2, de la base primera de la convocatòria de beques per a la realització de pràctiques professionals en l'Institut Valencià d'Estadística (IVE), convocades mitjançant la Resolució de 30 de març del 2010, del seu director (DOCV núm. 6246, de 15.04.2010) i es dóna un nou termini de presentació de sol·licituds per a eixa modalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6275

Data del DOGV
:   26-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5760


Data del document
:   11-05-2010

Organisme emissor
:   Institut Valencià d'Estadística

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de maig del 2010, del director de l'Institut Valencià d'Estadística, per la qual s'aclarixen les titulacions requerides per a optar a les beques de modalitat A, perfil 2, de la base primera de la convocatòria de beques per a la realització de pràctiques professionals en l'Institut Valencià d'Estadística (IVE), convocades mitjançant la Resolució de 30 de març del 2010, del seu director (DOCV núm. 6246, de 15.04.2010) i es dóna un nou termini de presentació de sol·licituds per a eixa modalitat. [2010/5760]  
Mitjançant la Resolució de 30 de març del 2010, del director de l'Institut Valencià d'Estadística, es convoquen beques per a la realització de pràctiques professionals en l'Institut Valencià d'Estadística (IVE), publicada en el Diari Oficial de la Comunitat Valenciana número 6246, de 15 d'abril del 2010.  
En la base primera, que regula l'objecte específic de la convocatòria, es convoca una beca per a llicenciats o llicenciades en Ciències Econòmiques o en Ciències Empresarials (base primera, número 2, modalitat A, perfil 2) la qual cosa, d'acord amb els plans d'estudis vigents, ha donat lloc a interpretacions equívoques respecte de les titulacions admeses als efectes de la convocatòria, per això, a fi de no perjudicar legítimes expectatives de tercers, cal efectuar un aclariment de les titulacions que resulten admissibles a efectes d'esta.  
En conseqüència, a proposta de la comissió avaluadora, i d'acord amb les funcions atribuïdes a l'Institut Valencià d'Estadística en la Llei 5/1990, de 7 de juny, d'Estadística de la Comunitat Valenciana, en la Llei 14/1997, de 26 de desembre, per la qual es crea l'IVE, en el Decret 65/1998, pel qual s'aprova el Reglament Orgànic i Funcional de l'IVE, de conformitat amb el que disposa el Decret 132/2009, de 4 de setembre, del Consell, pel qual es regula la concessió de beques, i en la Llei 38/2003, de 17 de novembre, General de Subvencions, i en l'exercici de les competències delegades mitjançant la Resolució de 3 de desembre de 2003, del president de l'Institut Valencià d'Estadística (DOGV núm. 4652, de 17.12.2003), sobre delegació de competències en altres òrgans, resolc:  
Primer  
Aclariment de la titulació requerida per a optar a les beques de la modalitat A, perfil 2, de la convocatòria.  
Als efectes previstos en la base primera, número 2, modalitat A, perfil 2, de la Convocatòria de 30 de març del 2010, s'entén:  
Per llicenciatura en Ciències Econòmiques: llicenciatura en Ciències Econòmiques i Empresarials, llicenciatura en Economia.  
Per llicenciatura en Ciències Empresarials: llicenciatura en Ciències Econòmiques i Empresarials, llicenciatura en Administració i Direcció d'Empreses.  
Segon  
Termini, lloc i forma de presentació de sol·licituds per a la modalitat A, perfil 2.  
Com a conseqüència d'això, resulta procedent obrir un nou termini de presentació d'instàncies de 15 dies hàbils, exclusivament en el perfil afectat per esta resolució, comptador des de l'endemà de la publicació d'esta resolució en el Diari Oficial de la Comunitat Valenciana.  
El lloc i la forma de presentació de sol·licituds serà el previst en la base quarta de la convocatòria de 30 de març del 2010, que es troba disponible en l'adreça d'internet , Informació Administrativa, Beques.  
Tercer  
Validesa de les sol·licituds presentades.  
Les sol·licituds presentades dins del termini de presentació d'instàncies d'acord amb el que disposa la Resolució de 30 de març del 2010, tindran plena validesa jurídica si complixen els requisits previstos en la convocatòria i en esta resolució, i sense perjuí que els interessats puguen presentar una sol·licitud nova d'acord amb el que preveu esta resolució, si així interessa al seu dret.  
Esta resolució no afecta les sol·licituds presentades per a modalitat A, perfil 1, ni a les presentades per a la modalitat B, perfil 3, presentades dins del termini fixat en la Resolució de 30 de març del 2010.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciós Administrativa, esta resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que va dictar l'acte, en el termini d'un mes comptador des de l'endemà de la publicació d'esta resolució.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptador des de l'endemà de la publicació d'esta resolució.  
València, 11 de maig del 2010.- El director: Eusebio Monzó Martínez,